เซี่ยงไฮ้คอมโพสิตปิดบวก 16.20 จุด จับตายอดส่งออกเดือนม.ค.
เซี่ยงไฮ้คอมโพสิตปิดบวก 16.20 จุด จับตายอดส่งออกเดือนม.ค.
9 ก.พ. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 16.20 จุด หรือ 0.51% ปิดที่ 3,183.18 จุด ในขณะที่นักลงทุนรอดูการเปิดเผยข้อมูลการส่งออกเดือนม.ค.ของจีนที่จะมีการเปิดเผยในวันพรุ่งนี้ ซึ่งมีการคาดการณ์ว่า ยอดส่งออกจะขยายตัวขึ้น 3.1% ส่วนการนำเข้าคาดว่า จะขยายตัว 10%
ประธานาธิบดีโดนัลด์ ทรัมป์ แห่งสหรัฐ ได้ส่งจดหมายถึงประธานาธิบดีสี จิ้นผิง ของจีน ซึ่งมีใจความว่า ตนต้องการเห็นสหรัฐและจีนพัฒนาความสัมพันธ์อันจะก่อให้เกิดประโยชน์ระหว่างกัน
นอกจากนี้ ทรัมป์ยังแสดงความขอบคุณปธน.สีที่ส่งจดหมายแสดงความยินดีในโอกาสที่เขาดำรงตำแหน่งผู้นำสหรัฐ พร้อมกับอวยพรให้ประชาชนชนจีนประสบความมั่งคั่งรุ่งเรืองในปีไก่ทองปีนี้